laion/Wikipedia-Exotic huggingface dataset:
রাজশাহী রয়্যালস

রাজশাহী রয়্যালস ছিলো বাংলাদেশের রাজশাহী বিভাগের প্রতিনিধিত্বকারী একটি ফ্রাঞ্চাইজি ক্রিকেট দল, যা বাংলাদেশ প্রিমিয়ার লিগ টুর্নামেন্টে প্রতিদ্বন্দ্বিতা করেছিল। ১৬ নভেম্বর, ২০১৯-এ বেঙ্গল গ্রুপের ব্যানারে দলটিকে রাজশাহী রয়্যালস হিসাবে পুনঃনামকরণ করা হয়। বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেসের (বেসিস) এর সাবেক সভাপতি শামীম আহসান বাংলাদেশ প্রিমিয়ার লিগের (বিপিএল) তৃতীয় আসরে রাজশাহী দলের মালিকানা ক্রয় করেন। সেপ্টেম্বর ২০১৬ সালে ম্যাঙ্গো এন্টারটেইনমেন্ট নামের একটি প্রতিষ্ঠান বাংলাদেশ ক্রিকেট বোর্ডের (বিসিবি) কাছে রাজশাহীর ফ্র্যাঞ্চাইজির মালিকানার জন্য আবেদন করে। রাজশাহী কিংস ফ্র্যাঞ্চাইজির সাথে তৎকালীন পররাষ্ট্র প্রতিমন্ত্রী শাহরিয়ার আলম যুক্ত থাকার কথা স্বীকার করেছিলেন। ২০১২ বিপিএলে পরাজয় দিয়ে শুরু করে দুরন্ত রাজশাহী। ১০ ফেব্রুয়ারি বিপিএলের প্রথম খেলায় চিটাগাং কিংসের দেওয়া ২০৭ রানের টর্গেট তাড়া করতে নেমে ১৯.৫ ওভারে ১৫৩ রানে গুটিয়ে যায় রাজশাহীর ইনিংস। ১১ ফেব্রুয়ারি, বিপিএলে দ্বিতীয় খেলায় বরিশাল বার্নার্সের বিপক্ষে ২২ রানে হেরে যায় রাজশাহী। তৃতীয় খেলা থেকে জয়ের ধারায় ফেরে রাজশাহী। ১৪ ফেব্রুয়ারি সিলেট রয়্যালসের বিপক্ষে ১৬ রানে জয় লাভ করে তারা। এরপর খুলনা, ঢাকা, চিটাগাং এবং বরিশালের বিপক্ষে টানা পাঁচ খেলায় জয় লাভ করে রাজশাহী। ২৪ ফেব্রুয়ারি, সিলেটের বিপক্ষে ৯ উইকেটে পরাজয়, ২৬ ফেব্রুয়ারি, খুলনার বিপক্ষে ৮ উইকেটের জয় এবং ২৭ ফেব্রুয়ারি, ঢাকার বিপক্ষে ৩ উইকেটের জয় দিয়ে পয়েন্ট টেবিলে শীর্ষস্থান নিয়ে ১ম পর্ব শেষ করে রাজশাহী। সেমি ফাইনালে বরিশাল বার্নার্সকে ১৮৫ রানের টার্গেট দিয়েও আহমেদ শেহজাদের অপরাজিত ১১৩ রানের ইনিংসে ৮ উইকেটে পরাজিত হয় রাজশাহী। এতে করে প্রতিযোগিতা থেকে বিদায় নিতে হয় তাদের। যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।  *  রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।  *  রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ। ২০১৬ সালে বিপিএল এর চতুর্থ আসরে তারা রানার-আপ হয়। ২০১৯-২০ মৌসুমে বিপিএল এর সপ্তম আসরে তারা চ্যাম্পিয়ন হয়। প্রধান কোচ:- ওয়াইস শাহ সহকারী কোচ:- মিজানুর রহমান বাবুল দল পরিচালক:- এনায়েত হোসেন সিরাজ দলের ম্যানেজার:- হান্নান সরকার দলের স্পন্সর:- আইপিসি ফেসবুকে রাজশাহী রয়্যালস টুইটারে রাজশাহী রয়্যালস ইন্সটাগ্রামে রাজশাহী রয়্যালস "বিপিএলে রাজশাহী দল কিনছেন বেসিস সভাপতি"। টেক শহর। ৮ মে ২০১৬ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৬।  "দুরন্ত রাজশাহীর লোগো উন্মোচন"। বিডিনিউজ টোয়েন্টিফোর। সংগ্রহের তারিখ ১৬ জানুয়ারি ২০১২।
অক্টোবর স্কাই (চলচ্চিত্র)

অক্টোবর স্কাই একটি আমেরিকান চলচ্চিত্র। একটি সত্য ঘটনা নিয়ে চলচ্চিত্রটি তৈরি হয়েছে। ১৯৫৭ সালে ওয়েস্ট ভারজিনিয়া, কলউড নামক স্থানে নির্মিত এ ছবি। কয়লা উত্তোলন এই শহরের প্রধান জীবিকা। জন হিকমেন কয়লা উত্তোলন কারখানার পরিচালক। সে তার কাজকে ভালবাসে এবং আশা করে তার দুই ছেলে জিম এবং হোমার এক দিন তার সাথে কাজ করবে। কিন্তু জিম যখন কলেজ থেকে স্কলারশিপ পায় , তখন বাবার আশা পুরনের জন্য হোমার ই রয়ে জায়, তার মা আরো বেশি আশা করে। অক্টোবরে, সোভিয়াত ইউনিয়ন তাদের স্পুটনিক মহাকাশে পাঠায় এবং এ খবর কলউডে বেপক সারা ফেলে। রাতের আকাশে তারা স্পুটনিক দেখার জন্য বাইরে ভির করে। আর এ থেকেই হোমার নিজের রকেট বানানোর সপ্ন দেখে। তার পরিবার এবং ক্লাস মেট রা মনে করে সে পাগল হয়ে গেছে। তার সহপাঠি কুয়েন্টিন তার সাথে জোগদান করে। আর দুই বন্ধু তাদের সাথে জোগদান করে।চার জন পূর্ন উদ্যমে কাজ করে রকেট এর পেছনে । বিজ্ঞান শিক্ষিকা মিস রিলে তাদের সপ্ন বাস্তবায়নে সাহাজ্য করে । এভাবেই ঘটনা এগিয়ে চলে। নানা বাধা বিপওি পেরিয়ে একদিন সে রকট তৈরি করে এবং এ খবর সারা যুক্তরাষ্ট্রে ছরিয়ে পরে। এ ছবিটি বাস্তব ঘটনার উপর নির্মিত। হোমার হিকমেন (জেক গেলিনহাল) পরে নাসা তে বিজ্ঞানি হিসাবে জোগদান করে। Homer Hickam's Official Website Information and Photos of Filming Locations Photo gallery from the filming of October Sky in East Tennessee October Sky at the Internet Movie Database October Sky at Rotten Tomatoes October Sky at Metacritic October Sky at Box Office Mojo October Sky at The Numbers
ইন্দিরা দেবী চৌধুরানী

ইন্দিরা দেবী চৌধুরাণী (২৯ ডিসেম্বর ১৮৭৩ – ১২ আগস্ট ১৯৬০) সঙ্গীতশিল্পী, লেখক ও অনুবাদক। ঠাকুরবাড়ির মেয়েদের মধ্যে তিনিই প্রথম বি.এ পাশ করেন। ইন্দিরা দেবী’র সবচেয়ে বড় পরিচয় তিনি একজন অনুবাদক। ইন্দিরা দেবী চৌধুরাণী সত্যেন্দ্রনাথ ঠাকুর ও জ্ঞানদানন্দিনী দেবীর মেয়ে। ২৯ ডিসেম্বর, ১৮৭৩ সালে ইন্দিরা দেবীর জন্ম তৎকালীন বোম্বাই প্রদেশের কারোয়ারে (বর্তমান কর্ণাটক রাজ্যে)। পৈতৃক নিবাস কলকাতা জোড়াসাঁকো ঠাকুরবাড়ি। তাঁর মাতা জ্ঞানদানন্দিনীও ছিলেন একজন ব্যতিক্রমী, বিদুষী ও প্রগতিশীল মহিলা। একমাত্র দাদা সুরেন্দ্রনাথ ঠাকুর তাঁর চেয়ে দেড় বছরের বড়। ইন্দিরা দেবী ১৮৯৯ সালে তিনি তাঁর স্বনির্বাচিত পাত্র প্রমথ চৌধুরীর সঙ্গে পরিণয়সূত্রে আবদ্ধ হন। ১৮৮১ সালে প্রথমে সিমলার অকল্যান্ড হাউজে এবং পরে কলকাতার লরেটো হাউজে পড়াশোনা করেন। ১৮৮৭ সালে তিনি এন্ট্রান্স ও পরে এফএ পরীক্ষায় উত্তীর্ণ হন। ১৮৯২ সালে কলকাতা বিশ্ববিদ্যালয়ের বিএ পরীক্ষায় মেয়েদের মধ্যে প্রথম স্থান লাভ করে তিনি ‘পদ্মাবতী’ স্বর্ণপদকে ভূষিত হন। বাদ্রিদাস মুকুলের নিকট উচ্চাঙ্গসঙ্গীত শিক্ষা গ্রহণ করেন। কিছুদিন সেতার বাজানও শিখেছিলেন। অনুবাদক হিসেবে ইন্দিরা দেবী অল্পবয়সেই খ্যাতি অর্জন করেন। কৈশোরে তিনি রবীন্দ্রনাথ ঠাকুর পরিচালিত ও মাতা জ্ঞানদানন্দিনী সম্পাদিত বালক পত্রিকায় রাস্কিনের রচনার বাংলা অনুবাদ প্রকাশ করেন। পরে ফরাসি শিখে তিনি রেনে গ্রুসের ভারতবর্ষ, পিয়ের লোতির কমল কুমারিকাশ্রম এবং মাদাম লেভির ভারতভ্রমণ কাহিনী অনুবাদ করেন। রবীন্দ্রনাথ ঠাকুরের বহু কবিতা, গল্প ও প্রবন্ধসহ জাপানযাত্রীর ডায়রী-র ইংরেজি অনুবাদও তিনি প্রকাশ করেন। পরবর্তীকালে বামাবোধিনী, বঙ্গলক্ষ্মী, সাধনা, পরিচয়, সবুজপত্র প্রভৃতি পত্রিকায় সঙ্গীত ও সাহিত্যবিষয়ে তার অনেক মৌলিক রচনা প্রকাশিত হয়। বঙ্গনারীর শুভাশুভ বিষয়ে তার মতামত নারীর উক্তি নামক প্রবন্ধটি ছাপানো হয়। ইন্দিরা দেবীর কয়েকটি মৌলিক রচনা হলো:- শ্রুতি স্মৃতি, রবীন্দ্রসঙ্গীতে ত্রিবেণী সঙ্গম (১৯৫৪) রবীন্দ্রস্মৃতি (৫ খন্ড, ১৯৫৯)। তার সম্পাদিত গ্রন্থের মধ্যে রয়েছে:- নারীর উক্তি (১৯২০), বাংলার স্ত্রী-আচার (১৯৫৬), স্মৃতিকথা, পুরাতনী (১৯৫৭) গীতপঞ্চশতী। ১৯৪৪ সালে কলকাতা বিশ্ববিদ্যালয় তাকে ‘ভুবনমোহিনী’ স্বর্ণপদক, ১৯৫৭ সালে বিশ্বভারতী ‘দেশিকোত্তম’ এবং ডি-লিট ডিগ্রী লাভ করেন এবং ১৯৫৯ সালে রবীন্দ্রভারতী সমিতি প্রথমবারের মতো ‘রবীন্দ্র পুরস্কার’-এ ভূষিত করে। ১৯৬০ সালের ১২ আগস্ট তিনি মারা যান। সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; দ্বিতীয় সংস্করণ: ফেব্রুয়ারি, ১৯৯৭; পৃষ্ঠা: ৮৫-৮৬, আইএসবিএন ৯৮৪-০৭-৪৩৫৪-৬
নমিশ তানেজা

নমিশ তানেজা (হিন্দি: नमिश तनेजा; জন্ম: ১১ সেপ্টেম্বর ১৯৯৪) হলেন একজন ভারতীয় অভিনেতা। তিনি ভারতের দিল্লীতে জন্মগ্রহণ করেন। তিনি প্রথমত নৃত্যপরিকল্পনাকারী হতে চেয়েছিলেন, কিন্তু তিনি তার ইচ্ছার কথা তার পিতা-মাতাকে জানাতে পারেননি। এর পরিবর্তে তিনি গোপনে বি-বয়িং শেখেন এবং তার বিদ্যালয়য়ের তার চেয়ে বড় শিক্ষার্থীদের তা শেখান। তার প্রত্যাশার বিপরীতে তার বাবা তার জন্য বাড়ির ভেতরে একটি কক্ষ তৈরি করেন যেখানে নমিশ তার নৃত্তের অনুশীলন করতে পারে। নমিশ ভারতীয় টেলিভিশনের জগতে এক নেয়ি পেহচান-এর মাধ্যমে অভিষেক করেন। এই নাটকটি সনিতে সম্প্রচারিত হয়। নমিশ বর্তমানে কালারসে সম্প্রচারিত স্বরাগিনি - জড়ে রিশতো কে সূরতে "লাক্স দুর্গা প্রসাদ মহেশ্বরী" চরিত্রে অভিনয় করছেন। "'Swaragini' actor Namish Taneja's car catches fire - Times of India"।  "Swaragini's Lakshya Aka Namish Taneja Celebrates Birthday With Family; Helly Shah, Karan Sharma Wish"। ১১ সেপ্টেম্বর ২০১৫।  "Namish Taneja Swaragini Serial Laksh Real Name Wiki Biography Age Height Girlfriend Images Biodata"। ২০ জানুয়ারি ২০১৫। ২২ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৬।  উইকিমিডিয়া কমন্সে নমিশ তানেজা সংক্রান্ত মিডিয়া রয়েছে। ইন্সটাগ্রামে নমিশ তানেজা টুইটারে নমিশ তানেজা
আহম্মদ উদ্দিন শাহ্ শিশু নিকেতন স্কুল ও কলেজ

আহম্মদ উদ্দিন শাহ্ শিশু নিকেতন স্কুল ও কলেজ বাংলাদেশের গাইবান্ধা জেলায় অবস্থিত একটি বেসরকারি প্রাথমিক, মাধ্যমিক ও উচ্চ মাধ্যমিক শিক্ষাপ্রতিষ্ঠান। শহরের ক’জন বিদ্বানুরাগীর ঐকান্তিক প্রচেষ্টায় ১৯৮২ সালের ২৪ জানুয়ারি বর্তমান গাইবান্ধা সরকারি মহিলা কলেজ চত্বরে শিশু নিকেতন, গাইবান্ধা নামে প্রতিষ্ঠানটির সূচনা হয়। ১৯৮৫ সালের জুন মাসে শহরের গোডাউন রোডে শাহজাদা আনোয়ারুল কাদিরের দানকৃত জমিতে নিজস্ব ভবনে প্রতিষ্ঠানটি স্থানান্তর করা হয়। দানের শর্তানুযায়ী প্রতিষ্ঠানের নাম পরিবর্তন করে এর নামকরণ করা হয় আহম্মদ উদ্দিন শাহ্ শিশু নিকেতন স্কুল। ২০০২ সালে উচ্চ মাধ্যমিক স্তরে উন্নীত করে শিক্ষা মন্ত্রণালয় ও রাজশাহী শিক্ষাবোর্ডের অনুমোদন সাপেক্ষে এর নামকরণ হয় আহম্মদ উদ্দিন শাহ্ শিশু নিকেতন স্কুল ও কলেজ। শিক্ষা প্রতিষ্ঠানটিতে আনুমানিক ৫,০০০ জন শিক্ষার্থী, একাদশ ও দ্বাদশ শ্রেণিতে বিজ্ঞান বিভাগের ২টি শাখা এবং প্রায় ১০০ এর অধিক সুদক্ষ শিক্ষক-শিক্ষিকাসহ ৩০-৪৫ জন কর্মচারী রয়েছেন। প্রথমবার পাবলিক পরীক্ষায় অংশগ্রহণ করেই বোর্ডের শীর্ষ দশের মধ্যে উঠে আসে এ প্রতিষ্ঠানটি। ২০০৫ সালে লাভ করে একাডেমিক স্বীকৃতি। এই প্রতিষ্ঠানটি বর্তমানে ট্রাস্টি বোর্ডের তত্ত্বাবধানে সরকার মনোনীত একটি বিশেষ ধরনের গভর্নিং বডি দ্বারা পরিচালিত হচ্ছে। বর্তমানে প্রতি ২০ জন শিক্ষার্থীর জন্য একজন করে তত্ত্বাবধায়ক শিক্ষক দ্বারা শিক্ষার্থীর সার্বক্ষণিক খোজ খবর রাখা হয় ও লেখাপড়ার সার্বিক বিষয় মনিটরিং করা হয়। এছাড়াও পাবলিক বিশ্ববিদ্যালয়ের ভর্তি পরিক্ষার উপযোগী করে তোলার জন্য প্রতিমাসেই নিয়মিতভাবে কুইজ প্রতিযোগিতার আয়োজন করে মেধা যাচাই করা হয়। স্কুল ও কলেজ ছাত্রদের জন্য আলাদা আবাসিক ব্যবস্থা, নামমাত্র ভাড়ায় পরিবহন সুবিধা, গরিব ও মেধাবি ছাত্র-ছাত্রীদের জন্য ছাত্রকল্যাণ তহবিল, বৃত্তিপ্রাপ্ত ছাত্রছাত্রদের টিউশন ফি মওকুফ এবং ছাত্র-ছাত্রীদের জন্য উপবৃত্তির ব্যবস্থা রয়েছে এখানে। কর্তৃপক্ষ একজন অভিজ্ঞ চিকিৎসকের দ্বারা ছাত্র-ছাত্রী ও শিক্ষক-কর্মচারীদের নিয়মিত প্রাথমিক চিকিৎসা প্রদানের ব্যবস্থা করে থাকে। প্রতিষ্ঠান চত্বরে রয়েছে ক্যাফেটেরিয়া বা ক্যান্টিন। বার্ষিক ক্রীড়া অনুষ্ঠান, সাহিত্য, বিতর্ক ও সাংস্কৃতিক প্রতিযোগিতা প্রভৃতি কার্যক্রমের আয়োজন করা হয় এখানে। ২০১৪ সালে পর পর দুটি জাতীয় পর্যায়ের বিতর্ক প্রতিযোগিতায় চ্যাম্পিয়ানশিপসহ শ্রেষ্ঠ বক্তা হওয়ার গৌরব অর্জন করেছে এই প্রতিষ্ঠানের ছেলেমেয়েরা। বর্তমানে নিয়মিত বিজ্ঞান অলিম্পিয়ার্ডও আয়োজিত হয়। ছাত্রছাত্রীদের মানস ও মনন বিকাশের লক্ষ্যকে সামনে রেখে এক যুগেরও বেশি সময় ধরে নিরবচ্ছিন্নভাবে প্রকাশিত হয় বার্ষিকী। http://www.asnsc.edu.bd ওয়েব্যাক মেশিনে আর্কাইভকৃত ৭ নভেম্বর ২০১৮ তারিখে আহম্মদ উদ্দিন শাহ্ শিশু নিকেতন স্কুল ও কলেজ, গাইবান্ধা এর ওয়েবসাইট। আহম্মদ উদ্দিন শাহ্ শিশু নিকেতন স্কুল ও কলেজ, গাইবান্ধা হতে প্রকাশিত "বার্ষিকী ২০১৫" তে প্রকাশিত 'অগ্রযাত্রার পথ-পরিক্রমা' www.asnsc.edu.bd উইকিমিডিয়া কমন্সে আহম্মদ উদ্দিন শাহ্ শিশু নিকেতন স্কুল ও কলেজ সংক্রান্ত মিডিয়া রয়েছে।
মুহাম্মদ আশরাফুল আলম

মুহাম্মদ আশরাফুল আলম একজন বাংলাদেশী বিজ্ঞানী এবং উদ্ভাবক। তিনি বর্তমানে পারডু বিশ্ববিদ্যালয় এর তড়িৎ ও কম্পিউটার প্রকৌশলের অধ্যাপক। অধ্যাপক আলম বাংলাদেশ প্রকৌশল বিশ্ববিদ্যালয় থেকে তড়িৎ ও ইলেক্ট্রনিক প্রকৌশলে ১৯৮৮ সালে বিএসসি ডিগ্রি অর্জন করেন। তিনি ক্লার্কসন বিশ্ববিদ্যালয় থেকে ১৯৯১ সালে মাস্টার অব সায়েন্স এবং পারডু বিশ্ববিদ্যালয় থেকে ১৯৯৫ সালে পিএইচডি ডিগ্রি অর্জন করেন। তিনি ১৯৯৫ থেকে ২০০১ সাল পর্যন্ত বেল ল্যাবরেটরীজ এর সিলিকন ইউএলএসআই রিসার্চ ডিপার্টমেন্টের টেকনিকাল স্টাফের সদস্য ছিলেন। তার চার শতাধিক গবেষণাপত্র এবং ১২টি প্যাটেন্ট রয়েছে। তিনি ৩০টির অধিক ডক্টরেট ডিগ্রি তত্ত্বাবধান করেছেন। তিনি ২০০৬ সালে আইইইই ফেলো নির্বাচিত হন এবং আইইইই কিয়ো টমিয়াসু অ্যাওয়ার্ড লাভ করেন। "সংরক্ষণাগারভুক্ত অনুলিপি"। ৪ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৬।  "সংরক্ষণাগারভুক্ত অনুলিপি"। ২ মে ২০১৭ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৯।  "সংরক্ষণাগারভুক্ত অনুলিপি"। ৪ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৬।  "সংরক্ষণাগারভুক্ত অনুলিপি"। ৪ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৬।  https://www.ece.iastate.edu/seminars-and-events/ecpe-distinguished-lecture-series-muhammad-ashrafal-alam/ "সংরক্ষণাগারভুক্ত অনুলিপি"। ৭ মে ২০১৭ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৬।  Electronic sensor that tells dead bacteria from live by measuring 'osmoregulation' is potential future tool for medicine and food safety ওয়েব্যাক মেশিনে আর্কাইভকৃত ১৪ সেপ্টেম্বর ২০১৬ তারিখে Bangladesh-born USA professor invents bacteria detecting e-sensor Bangladeshi American Prof. at Purdue creates electronic sensor that tells dead bacteria from live
বুড়িগঙ্গা পার্ক

বুড়িগঙ্গা পার্ক বা উদ্যান বুড়িগঙ্গা নদীর তীরে অবস্থিত একটি সর্বজনীন স্থান। এই উদ্যানটি ২০১২ সালের অক্টোবরে পাবলিক উদ্যান হিসেবে স্থাপিত হয় যদিও পূর্বে মালবাহী জেটি ছিল। গেন্ডারিয়া থাানা থেকে মাত্র ৭০০ মিটার দক্ষিণে অবস্থিত একটি স্ট্রিট পার্ক। এর মোট আয়তন ২.৩ একর। ২০১২ সালের অক্টোবরে ইকোপার্কটি নির্মাণ করা হয়। বাংলাদেশ অভ্যন্তরীণ নৌপরিবহন কর্তৃপক্ষ (বিআইডব্লিউটিএ) এটি নির্মাণ করতে ব্যয় করে ১ কোটি ৪৭ লাখ টাকা। ২০১৬ সালের মে মাসে যৌথভাবে বিশ্বব্যাংক ও ঢাকা দক্ষিণ সিটি করপোরেশন বুড়িগঙ্গার স্বাভাবিক গতি ফিরিয়ে আনা ও পার্কের সৌন্দর্য বৃদ্ধির প্রকল্প হাতে নেয়। প্রকল্পের আওতায় অবকাশ যাপনের জন্য নদীর তীরে বিলাসবহুল রিসোর্ট, দুই পাশে হাঁটার রাস্তা, পার্ক, বসার স্থান, নদীঘাট, পর্যটকদের জন্য প্রমোদতরী, ভাসমান বিনোদন কেন্দ্র ও রেস্তোরাঁ নির্মাণ এবং নদীর দুই পাশের প্রশস্ত সড়কে হাতিরঝিলের মত উন্নত বাস সার্ভিস চালু করার সিধান্ত গ্রহণ করা হয়। জাতীয় উদ্ভিদ উদ্যান বলধা গার্ডেন মাধবকুণ্ড ইকোপার্ক বাঁশখালী ইকোপার্ক সীতাকুণ্ড বোটানিক্যাল গার্ডেন ও ইকোপার্ক ডুলাহাজারা সাফারি পার্ক বঙ্গবন্ধু সাফারি পার্ক আহমেদ, মুসা (১২ সেপ্টেম্বর ২০১৫)। "বুড়িগঙ্গা ইকোপার্ক: গাছের ছায়ায় নদীর মায়ায়"। দৈনিক প্রথম আলো। সংগ্রহের তারিখ ১ এপ্রিল ২০১৭।  "Dhaka's looming water crisis", The Financial Express (Editorial), Dhaka, ১০ মার্চ ২০০৫ তারিখে মূল থেকে আর্কাইভ করা, সংগ্রহের তারিখ ১৯ আগস্ট ২০২০ উদ্ধৃতি টেমপ্লেট ইংরেজি প্যারামিটার ব্যবহার করেছে (link) কায়সার, বারেক (২৪ মে ২০১৬)। "হাতিরঝিলের আদলে সাজবে বুড়িগঙ্গা"। দৈনিক ইত্তেফাক। সংগ্রহের তারিখ ১ এপ্রিল ২০১৭। [স্থায়ীভাবে অকার্যকর সংযোগ] জয়, এস ইসলাম (১৩ নভেম্বর ২০১৬)। "২ হাজার কোটি টাকা ব্যয়ে বুড়িগঙ্গা দূষণমুক্ত ও আধুনিকায়ন হচ্ছে"। আমাদের সময়। সংগ্রহের তারিখ ১ এপ্রিল ২০১৭। [স্থায়ীভাবে অকার্যকর সংযোগ]
২০ নং ক্রোমোজোম (মানবদেহ)

২০ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ২০ নং ক্রোমোজোমে ৬৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত ডিএনএর ২ থেকে ২.৫০%। ২০০১ সালে এর বিন্যাস করা জোমাপ্ত হয় এবং সে ফলাফল অনুসারে ২০নং ক্রোমোজোমম ৫৯ মিলিয়ন ভিত্তি জোড়া ধারণ করে, এবং ইউক্রোম্যাটিক ডিএনএ-এর ৯৯% ধারণ করে। সেজোময় থেকে এই বিন্যাসকে ক্রমাগত পর্যবেক্ষণের পরে ২০নং ক্রোমোজোম ৬৩ মিলিয়ন ভিত্তি জোড়ায় হালনাগাদ হয়। গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। জিনোম অ্যানোটেশন-এর উপর নির্ভর করে ২০ নং ক্রোমোজোম ৮৯৭ অথবা ১০৬০টি জীন ধারণ করে। "Homo sapiens chromosome 20, GRCh37.p13 Primary Assembly" (ইংরেজি ভাষায়)। National Center for Biotechnology Information। সংগ্রহের তারিখ অক্টোবর ১৭, ২০১৩।  "Table 2.3: Human chromosome groups"। Human Molecular Genetics [মানব আনবিক জীনতত্ত্ব] (ইংরেজি ভাষায়) (২য় সংস্করণ)। গারল্যান্ড সাইন্স। ১৯৯৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Deloukas P; ও অন্যান্য (২০০১)। "The DNA sequence and comparative analysis of human chromosome 20"। Nature (ইংরেজি ভাষায়)। 414 (6866): 865–871। ডিওআই:10.1038/414865a। পিএমআইডি 11780052।  "Map Viewer" (ইংরেজি ভাষায়)। National Center for Biotechnology Information। সংগ্রহের তারিখ অক্টোবর ১৭, ২০১৩।  "Vega Genome Browser 54: Homo sapiens - Chromosome summary - Chromosome 20: 1-62,965,520" (ইংরেজি ভাষায়)। Wellcome Trust Sanger Institute। সংগ্রহের তারিখ অক্টোবর ১৭, ২০১৩।
একতা কাপুর

একতা কাপুর (জন্ম: ৭ জুন ১৯৭৫) হলেন একজন ভারতীয় টেলিভিশন এবং চলচ্চিত্র প্রযোজক। তিনি বালাজী টেলিফিল্মসের সহ-পরিচালন অধিকর্তা এবং নীল চলচ্চিত্র সৃজনশীল পরিচালক। একতা ভারতীয় অভিনেতা জিতেন্দ্র এবং শোভা কাপুর-এর কন্যা। তার ছোট ভাই তুষার কাপুরও একজন বলিউড অভিনেতা। তিনি বোম্বে স্কটিশ বিদ্যালয় হতে পড়াশুনা করেন, এবং মিথিবাই কলেজে ভর্তি হন। একতা টেলিভিশনের জগতে এক পরিচিত নাম। তিনি টেলিভিশনের অনেক নাটক প্রযোজনা করেছেন। একই সাথে তিনি বেশ কয়েকটি চলচ্চিত্র-ও প্রযোজনা করেছেন। তার প্রযোজিত কয়েকটি উল্লেখযোগ্য নাটক হলো: হাম পাঁচ, কিউকি সাস ভি কাভি বাহু থি, কাহানী ঘর ঘর কি, কাসৌটি জিন্দেগী কে, পবিত্র রিশতা, বাড়ে আচ্ছে লাগতে হে এবং যোধা আকবর। একই সাথে একতা নাগিন, ইয়ে হে মহাব্বাতে, কুমকুম ভাগ্যা, কবচ এবং কসম তেরে পেয়ার কি-এর মতো নাটক প্রযোজনা করেছেন। তিনি তার একটি ফ্যাশন সিরিজ চালু করছেন। ২০০১ সালে কিউ কি... মে ঝুট নেহি বোলতা চলচ্চিত্রে মাধ্যমে বলিউডে চলচ্চিত্র প্রযোজনা করা শুরু করেন। এরই প্রেক্ষিতে ২০০৩-০৪ সালে তিনি কুছ তো হে এবং কৃষ্ণ কটেজ প্রযোজনা করেন। তিনি কেয়া কুল হে হাম সিরিজের ৩টি চলচ্চিত্র-ই প্রযোজনা করেছেন, যেখানে তার ভাই তুশার কাপুর অভিনয় করেছে। এছাড়াও তিনি ২০১৭ সালে তার ভিডিও প্ল্যাটফর্ম "আল্ট বালাজী"র জন্য  সমলৈঙ্গিক প্রেমের ওয়েব সিরিজ "রোমিল এন্ড জুগল" এর প্রযোজনা করেন। টেলিভিশন চলচ্চিত্রের তালিকা ২০১২ এশিয়ার সামাজিক ক্ষমতায়ন পুরস্কার- শিক্ষার মাধ্যমে স্বাধীনতা "PICS: Ekta Kapoor's 41st birthday bash"। The Times of India। ৮ জুন ২০১৬। সংগ্রহের তারিখ ১১ জুন ২০১৬।  "Happy birthday Ekta Kapoor: 6 things to remind you why she is a big deal"। Hindustan Times। ২০১৬-০৬-০৭। সংগ্রহের তারিখ ২০১৬-০৬-০৭।  Sabharwal, Rahul (২১ জানুয়ারি ২০১০)। "Meet the 'real' Ekta Kapoor"। Hindustan Times। ২৫ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১০।  "Ekta Kapoor springs a surprise"। The Hindu। ১ জুলাই ২০০২। ২৯ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১০।  "Ekta Kapoor & family take pay cut"। The Hindu। ২ অক্টোবর ২০০৯। ৯ মার্চ ২০১০ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১০।  Shekhar (২০১২-০২-২০)। "Ekta Kapoor's obsession with 'K' was strategy, but not superstition"। Entertainment.oneindia.in। ২০১৩-১০-১৫ তারিখে মূল থেকে আর্কাইভ করা। সংগ্রহের তারিখ ২০১২-০৮-০৮।  "Recipients of Asia's Social Empowerment Award"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৬।  উইকিমিডিয়া কমন্সে একতা কাপুর সংক্রান্ত মিডিয়া রয়েছে। ইন্টারনেট মুভি ডেটাবেজে একতা কাপুর (ইংরেজি) প্রবেশদ্বার:  ভারত বলিউড
২১ নং ক্রোমোজোম (মানবদেহ)

২১ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। যে সব মানুষের ডাউন সিনড্রোম হয় না, তাদের ক্রোমোজোম দুই সেট হয়। কিন্তু ২১নং ক্রোমোজোমে যদি ত্রিসোমি (অর্থাৎ ক্রোমোজমের ৩ কপি হয়), তবে তার ফলে ডাউন সিনড্রোম হয়। ৪৮ মিলিয়ন নিউক্লিওটাইড (যা ডিএনএ তৈরীর মূল উপাদান) নিয়ে ২১ নং ক্রোমোসোম মানবদেহের সবচেয়ে ক্ষুদ্রতম ক্রোমোজোম হিসেবে পরিচিত। যা কোষে অবস্থিত মোট ডিএনএ-এর ১.৫%। ২০০০ সালে গবেষকগণ হিউম্যান জিনোম প্রজেক্ট-এর কাজ শেষে ঘোষণা দেন তারা এই ক্রোমোজমটির সকল বিন্যাস আবিষ্কার করতে সফল হয়েছেন। ২২ নং ক্রোমোজোম-এর পরে এটাই দ্বিতীয় ক্রোমোজম যার বিন্যাস সম্পুর্ণভাবে লিপিবদ্ধ করা গিয়েছে। গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। জিনোম অ্যানোটেশন থেকে জানা যায় ক্রোমোজোম ২১; ৪৭৭ অথবা ৬৩৫টি জীন ধারণ করে। "Table 2.3: Human chromosome groups"। Human Molecular Genetics [মানব আনবিক জীনতত্ত্ব] (ইংরেজি ভাষায়) (২য় সংস্করণ)। গারল্যান্ড সাইন্স। ১৯৯৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Map Viewer" (ইংরেজি ভাষায়)। National Center for Biotechnology Information। সংগ্রহের তারিখ নভেম্বর ১৭, ২০১৩।  "Vega Genome Browser 54: Homo sapiens - Chromosome summary - Chromosome 21: 1-48,119,895" (ইংরেজি ভাষায়)। Wellcome Trust Sanger Institute। সংগ্রহের তারিখ নভেম্বর ১৭, ২০১৩।
১৯ নং ক্রোমোজোম (মানবদেহ)

১৯ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৯ নং ক্রোমোজোমে ৫৮.৬ মিলিয়ন ভিত্তি জোড়া থাকে (যা ডিএনএ তৈরীর মূল উপাদান)। গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। জিনোম অ্যানোটেশন-এর উপর ভিত্তি করে বলা যায় ক্রোমোজোম ১৯ সম্ভবত ২,১৮৮ অথবা ২৬৭০০ জীন ধারণ করে। এবং ক্রোমোজোম ১৯ এর ঘনত্ব বাকি ২৩ জোড়া ক্রোমোজোমের মধ্যে সবচেয়ে বেশি। "Homo sapiens chromosome 19, GRCh37.p13 Primary Assembly"। Nucleotide (ইংরেজি ভাষায়)। National Center for Biotechnology Information। NC_000019.10।  "Homo sapiens (human) Chromosome 19"। NCBI Map Viewer (ইংরেজি ভাষায়)। National Center for Biotechnology Information। সংগ্রহের তারিখ অক্টোবর ১৭, ২০১৩।  "Homo sapiens: Chromosome summary: Chromosome 19: 1-58,617,616" (ইংরেজি ভাষায়)। Wellcome Trust Sanger Institute। Vega Genome Browser 58। সংগ্রহের তারিখ ১ নভেম্বর ২০১৪।  "Table 2.3: Human chromosome groups"। Human Molecular Genetics [মানব আনবিক জীনতত্ত্ব] (ইংরেজি ভাষায়) (২য় সংস্করণ)। গারল্যান্ড সাইন্স। ১৯৯৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
১৮ নং ক্রোমোজোম (মানবদেহ)

১৮ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৮ নং ক্রোমোসমে ৮০ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ২.৫%। গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমানিক এই জীনের সংখ্যার কিছুটা কম বেশি হতে পারে। ক্রোমোসম ১৮ সম্ভবত ৩০০ থেকে ৪০০ পর্যন্ত জীন ধারণ করে। "Table 2.3: Human chromosome groups"। Human Molecular Genetics [মানব আনবিক জীনতত্ত্ব] (ইংরেজি ভাষায়) (২য় সংস্করণ)। গারল্যান্ড সাইন্স। ১৯৯৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
১৭ নং ক্রোমোজোম (মানবদেহ)

১৭ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৭ নং ক্রোমোজোমে ৮৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ২.৫ থেকে ৩%। গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জিনের সংখ্যার কিছুটা কম বেশি হতে পারে। ক্রোমোসম ১৭ সম্ভবত ১২০০ থেকে ১৫০০টি জিন ধারণ করে। এটা হোমিওবক্স B জিনগুচ্ছ কেও ধারণ করে। "Table 2.3: Human chromosome groups"। Human Molecular Genetics [মানব আনবিক জীনতত্ত্ব] (ইংরেজি ভাষায়) (২য় সংস্করণ)। গারল্যান্ড সাইন্স। ১৯৯৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সৈয়দপুর সেনানিবাস

সৈয়দপুর সেনানিবাস বাংলাদেশের নীলফামারী জেলার সৈয়দপুর শহরের উপকন্ঠে অবস্থিত বাংলাদেশ সেনা বাহিনীর একটি অন্যতম প্রাচীন সেনানিবাস। এখানে ২২২ পদাতিক ব্রিগেড এর সদরদপ্তর অবস্থিত। ক্যান্টনমেন্ট পাবলিক স্কুল এন্ড কলেজ, সৈয়দপুর; বাংলাদেশ আর্মি বিজ্ঞান ও প্রযুক্তি বিশ্ববিদ্যালয়, সৈয়দপুর; সৈয়দপুর ক্যান্টনমেন্ট বোর্ড হাই স্কুল। "সংরক্ষণাগারভুক্ত অনুলিপি"। ৩১ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৬।
হিরণ্যাক্ষ

হিরণ্যাক্ষ (সংস্কৃত: हिरण्याक्ष, "স্বর্ণচক্ষু বিশিষ্ট") ছিলেন একজন মহাপ্রতাপশালী অসুররাজ। তিনি আরেক বিখ্যাত অসুররাজ হিরণ্যকশিপুর ছোটভাই ছিলেন। পুরাণ অনুযায়ী, হিরণ্যাক্ষ পৃথিবীকে সমুদ্রের তলায় ডুবিয়ে দিয়েছিলেন। বিষ্ণু বরাহরূপে পৃথিবীকে উদ্ধার করতে এলে তাঁর সাথে হিরণ্যাক্ষের যুদ্ধ হয়। যুদ্ধে বরাহরূপী বিষ্ণু দাঁতের অাঘাতে হিরণ্যাক্ষকে হত্যা করেন। Hinduism & Its Military Ethos। পৃষ্ঠা 39।  Anna Dhallapiccola। Dictionary of Hindu Lore and Legend (ইংরেজি ভাষায়)। আইএসবিএন 0-500-51088-1।
১৫ নং ক্রোমোজোম (মানবদেহ)

১৫ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৫ নং ক্রোমোজোমে ১০১ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৩ থেকে ৩.৫০%। গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১৫ সম্ভবত ৭০০ থেকে ৯০০টি জীন ধারণ করে। "Table 2.3: Human chromosome groups"। Human Molecular Genetics [মানব আনবিক জীনতত্ত্ব] (ইংরেজি ভাষায়) (২য় সংস্করণ)। গারল্যান্ড সাইন্স। ১৯৯৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
১৬ নং ক্রোমোজোম (মানবদেহ)

১৬ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোজোমে দুই সেট থাকে। ১৬ নং ক্রোমোজোমে ৯০ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৩.০%। গবেষকগণ প্রত্যেক ক্রোমোজোমে অবস্থিত জিনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জিনের সংখ্যার কিছুটা কম বেশি হতে পারে। ক্রোমোসম ১৬ সম্ভবত ৮৫০ থেকে ১,২০০ পর্যন্ত জিন ধারণ করে। "Table 2.3: Human chromosome groups"। Human Molecular Genetics [মানব আনবিক জীনতত্ত্ব] (ইংরেজি ভাষায়) (২য় সংস্করণ)। গারল্যান্ড সাইন্স। ১৯৯৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)